
REFERAT DE APROBARE A  PROIECTULUI DE HOTĂRÂRE

privind aprobarea oportunității inițierii demersurilor necesare realizării obiectivului nou de investiție  ”Spital Clinic Municipal de Urgență Timișoara” în contextul colaborării  cu Corporația Financiară Internațională – IFC  

1. Descrierea situației actuale

Conform OUG 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, în anul 2008, managementul asistenţei medicale a Spitalul Clinic Municipal de Urgență Timișoara a fost transferat către Municipiul Timișoara cu intenția ca, prin implicarea autorităţilor administraţiei publice locale în managementul asistenţei medicale, să se stabilească premisele implicării acestora în identificarea, cunoaşterea şi soluţionarea nevoilor reale de sănătate ale populaţiei din comunităţi.
În toată această perioadă, din 2008 și până în prezent Spitalul Municipal a funcționat și continuă să funcționeze în mai multe locații de pe teritoriul Municipiului Timișoara, fapt ce, în multe situații, desfășurarea actului medical este mult îngreunat.
Pentru oferirea unor servicii medicale de calitate, competitive, echitabile, eficace şi eficiente, care să ȋmbunătăţească starea de sănătate şi să crească nivelul de satisfacție al pacienţilor, Municipiul Timișoara intenționează construirea unei noi unități sanitare complexe, de tip monobloc, care să găzduiască toate clinicile/secțiile actualului Spital Clinic Municipal de Urgență Timișoara.

2. Schimbări preconizate și rezultate așteptate


Accesul la asistență medicală accesibilă și de calitate este esențial pentru creșterea și dezvoltarea economică. Luând în considerare constrângerile de resurse și prioritățile concurente, pentru a oferi servicii de sănătate adecvate cetățenilor, Municipiul Timișoara trebuie să-și cântărească cu atenție opțiunile pentru a face față tuturor acestor provocări. 


În acest sens, este necesară și oportună analizarea  tuturor instrumentelor de finanțare disponibile pentru a ajuta la furnizarea de noi infrastructuri de sănătate și pentru a îmbunătăți accesul la servicii de sănătate de calitate superioară.


În conformitate cu statutul propriu, Corporația Financiară Internațională acordă consiliere/sprijin autorităților publice din Statele Membe în vederea proiectării și implementării de parteneriate public-private adaptate nevoilor locale pentru a rezolva blocajele de infrastructură și pentru a atinge obiectivele locale și naționale de dezvoltare.  
3. Alte informații

Principalele servicii furnizate de IFC sunt:

(1) Evaluare de nivel înalt a mediului juridic referitor la implementarea Proiectului avut în vedere ca PPP de infrastructură (1), concentrându-se pe legile care reglementează PPP-urile și pe anumite legi relevante aplicabile în sectorul sănătății, inclusiv o evaluare de nivel înalt a mecanismului legal de furnizare a garanţiilor la nivel de stat.

(2) O analiză documentară a cererii de servicii de asistență medicală referitoare la Proiect pe baza studiilor și informațiilor existente, a volumului actual de servicii, a revizuirii opțiunilor preliminare pentru domeniul de aplicare al Proiectului, inclusiv capacitatea, dimensiunea, serviciile, nevoile de echipamente.

(3) Furnizarea unei evaluări de nivel înalt a nevoilor de echipamente pentru dezvoltarea prevăzută a noii infrastructuri și domeniul de aplicare general al Proiectului.

(4) Furnizarea unor estimări inițiale ale cheltuielilor de capital necesare pentru proiect și ale viitoarelor cheltuieli operaționale.

(5) Sublinierea potențialelor riscuri majore juridice, tehnice, de mediu, sociale, și comerciale legate de implementarea Proiectului.

(6) Evaluarea diferitelor opțiuni de finanțare pentru implementarea Proiectului, inclusiv opțiuni hibride de finanțare care ar utiliza finanțarea sectorului privat, ar beneficia de potențiale granturi UE sau de finanțare la nivel guvernamental și împrumuturi municipale directe.

(7) Evaluarea capacităţii de împrumut a primăriei Timișoara.

(8) Efectuarea unei analize financiare preliminare pentru a evalua fezabilitatea comercială și sustenabilitatea financiară a Proiectului și furnizarea unui mecanism de plată potențial care să poată fi în concordanță cu pragul de accesibilitate al primăriei și cerințele potențialilor operatori din sectorul privat, precum și ale potențialilor creditori.

4. Concluzii

Având în vedere art.240 alin.2 din OUG 57/2019 privind Codul Administrativ, considerăm necesară și oportună inițierea demersurilor în vederea realizării obiectivului nou de investiție ”Spital Clinic Municipal de Urgență Timișoara”, în contextul colaborării cu Corporația Financiară Internațională. Serviciile care vor fi prestate de IFC cu responsabilități și contribuții financiare ale părților vor face obiectul unei noi hotărâri de consiliu local.

                ruben lațcău
NOTĂ: Elementele de natură tehnică, de detaliu, se vor regăsi în raportul de specialitate și, dacă se impune,  în nota de fundamentare.

